રાજયના માર્ગ મકાન વિભાગ હસ્‍તકના ૭૭૮૬૪ કિ.મી. લંબાઇના માર્ગો પૈકી ૭૫૦૦ કિ.મી. લંબાઇના રસ્‍તાઓને ચોમાસા દરમ્‍યાન નુકસાન થયુ છે. આ રસ્‍તાઓની મરામત, જાળવણી માટે પણ ટેન્‍ડર પ્રક્રિયા પૂર્ણ કરવામાં આવી છે. અને વરસાદ ઓછો થતા આ કામો પણ સત્‍વરે હાથ ધરાશે. રાજયમાં રીસરફેસીંગના કામો રૂા.૧૫૦૦ કરોડના ખર્ચે હાથ ધરાશે. ઉપરાંત મુખ્‍યમંત્રી ગ્રામ સડક યોજના હેઠળ પણ આ વર્ષના રૂા.૨૫૦૦ કરોડના કામોની ટેન્‍ડર પ્રક્રિયા પણ પૂર્ણ કરી દેવાઇ છે. તે કામો પણ સત્‍વરે શરૂ કરાશે. આ ઉપરાંત નેશનલ હાઇવેને પણ જે નુકસાન થયુ છે તેના કામો પણ કેન્‍દ્ર સરકાર દ્વારા સત્‍વરે હાથ ધરાશે. આ તમામ કામો યુદ્ધના ધોરણે પૂર્ણ કરીને દિવાળી સુધીમાં રસ્‍તાઓ જેવા હતા તેવા કરી દેવાશે. તેમ તેમણે ઉમેર્યુ હતુ.